钦定古今图书集成/历象汇编/岁功典/第060卷 > 凤凰台上忆吹箫〈秋夜〉 马洪
## 钦定古今图书集成/历象汇编/岁功典/第060卷 > 凤凰台上忆吹箫〈秋夜〉 马洪

澹澹秋容，澄澄夜影，娟娟月挂梧桐。爱箫声缥缈，帘
影玲珑。彩凤衔书未至，玉宇净、香雾空濛。凉如水，翠
苔凝露，琪树吟风。　匆匆。年华暗换，嗟旧欢成梦，彷
彿飞蓬。想清江泛鹢，紫陌游骢。应念佳期虚负，瞻素
彩、感慨相同。凝情久，谁家捣练，砧杵丁东。